2001/396/EY: Komission päätös, tehty 4 päivänä toukokuuta 2001, väliaikaisista luetteloista kolmansien maiden laitoksista, joista jäsenvaltiot sallivat kanin ja tarhatun riistan lihan tuonnin, tehdyn päätöksen 97/467/EY muuttamisesta sileälastaisten lintujen (ratitae) lihan tuonnin osalta (ETA:n kannalta merkityksellinen teksti) (tiedoksiannettu numerolla K(2001) 1173)



Virallinen lehti nro L 139 , 23/05/2001 s. 0016 - 0020



Komission päätös, tehty 4 päivänä toukokuuta 2001, väliaikaisista luetteloista kolmansien maiden laitoksista, joista jäsenvaltiot sallivat kanin ja tarhatun riistan lihan tuonnin, tehdyn päätöksen 97/467/EY muuttamisesta sileälastaisten lintujen (ratitae) lihan tuonnin osalta (tiedoksiannettu numerolla K(2001) 1173) (ETA:n kannalta merkityksellinen teksti) (2001/396/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita, 22 päivänä kesäkuuta 1995 tehdyn neuvoston päätöksen 95/408/EY(1), sellaisena kuin se on muutettuna päätöksellä 2001/4/EY(2), ja erityisesti sen 2 artiklan 1 kohdan, sekä katsoo seuraavaa: (1) Luettelo maista, joista jäsenvaltioiden on sallittua tuoda sileälastaisten lintujen (ratitae) lihaa, sekä tällaisen lihan yhteisöön tuonnin osalta edellytetyt eläinten terveyttä koskevat vaatimukset ja eläinlääkärintodistukset vahvistetaan eläinten terveyttä ja kansanterveyttä koskevista vaatimuksista sekä eläinlääkärintodistuksista tarhattujen sileälastaisten lintujen (ratitae) lihan tuonnissa samoin kuin luettelosta kolmansista maista, joista jäsenvaltiot sallivat tuoreen siipikarjanlihan tuonnin, tehdyn päätöksen 94/85/EY muuttamisesta 29 päivänä syyskuuta 2000 tehdyssä komission päätöksessä 2000/609/EY(3). (2) Komission päätöksessä 97/467/EY(4), sellaisena kuin se on viimeksi muutettuna päätöksellä 2000/691/EY(5), vahvistetaan väliaikainen luettelo laitoksista, joista jäsenvaltiot voivat sallia kanin ja tarhatun riistan lihan tuonnin. (3) Päätöksen 97/467/EY liite koskee kanin ja tarhatun riistan lihaa, mutta siihen eivät sisälly sileälastaisten lintujen lihaa tuottavat laitokset. (4) Edellä mainitun päätöksen 1 artiklan 2 a kohdan mukaan jäsenvaltiot voivat jatkaa kauppaa kahdenvälisesti 30 päivään huhtikuuta 2001. (5) Kyseinen mahdollisuus on syytä poistaa ja vahvistaa sileälastaisten lintujen lihaa koskeva erillinen luettelo. (6) Kaikkiin luettelossa oleviin kolmansiin maihin, joista on eläinten terveyteen liittyvin perustein sallittua tuoda sileälastaisten lintujen lihaa Euroopan yhteisöön, on otettu yhteyttä sen selvittämiseksi, onko niissä laitoksia, jotka haluavat viedä Euroopan yhteisöön ja jotka täyttävät tarvittavat, asiaankuuluvissa direktiiveissä vahvistetut yhteisön terveysvaatimukset. (7) Komissio on saanut eräiltä kolmansilta mailta luettelot laitoksista takuineen, joiden mukaan laitokset täyttävät asianmukaiset yhteisön terveysvaatimukset ja tietyn laitoksen Euroopan yhteisöön suuntautuva vienti keskeytetään, jollei se täytä kyseisiä vaatimuksia. (8) Näin ollen voidaan laatia väliaikainen luettelo kolmansien maiden laitoksista, joista jäsenvaltiot voivat sallia sileälastaisten lintujen lihan tuonnin. (9) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Kumotaan päätöksen 97/467/EY 1 artiklan 2 a kohta. 2. Päätöksen 97/467/EY liitteestä tulee kyseisen päätöksen liite I, ja siihen lisätään seuraava otsikko: "Luettelo laitoksista, joista on sallittua tuoda kanin ja tarhatun riistan (muiden kuin sileälastaisten lintujen) lihaa". 3. Lisätään tämän päätöksen liite päätöksen 97/467/EY liitteeksi II, jonka otsikko on seuraava: "Luettelo laitoksista, joista on sallittua tuoda sileälastaisten lintujen lihaa". 4. Tuontiin luettelossa olevista laitoksista sovelletaan edelleen myös muita eläinlääkintäalaa koskevia yhteisön säännöksiä. 2 artikla Tätä päätöstä sovelletaan 1 päivästä toukokuuta 2001. 3 artikla Tämä päätös on osoitettu kaikille jäsenvaltioille. Tehty Brysselissä 4 päivänä toukokuuta 2001. Komission puolesta David Byrne Komission jäsen (1) EYVL L 243, 11.10.1995, s. 17. (2) EYVL L 2, 5.1.2001, s. 21. (3) EYVL L 258, 12.10.2000, s. 49. (4) EYVL L 199, 26.7.1997, s. 57. (5) EYVL L 286, 11.11.2000, s. 37. LIITE "ANEXO II/BILAG II/ANHANG II/ΠΑΡΑΡΤΗΜΑ II/ANNEX II/ANNEXE II/ALLEGATO II/BIJLAGE II/ANEXO II/LIITE II/BILAGA II LISTA DE LOS ESTABLECIMIENTOS AUTORIZADOS PARA EXPORTAR CARNE DE ESTRUCIONIFORMES/LISTE OVER VIRKSOMHEDER, HVORFRA MEDLEMSSTATERNE TILLADER IMPORT AF STRUDSEKØD/LISTE DER FÜR DIE EINFUHR VON LAUFVOGELFLEISCH ZUGELASSENEN BETRIEBE/ΚΑΤΑΛΟΓΟΣ ΕΓΚΑΤΑΣΤΑΣΕΩΝ ΑΠΟ ΤΙΣ ΟΠΟΙΕΣ ΕΠΙΤΡΕΠΕΤΑΙ Η ΕΙΣΑΓΩΓΗ ΚΡΕΑΤΟΣ ΣΤΡΟΥΘΙΟΝΙΔΩΝ/LIST OF ESTABLISHMENTS AUTHORISED FOR IMPORT OF RATITE MEAT/LISTE DES ÉTABLISSEMENTS AUTORISÉS POUR L'IMPORTATION DE VIANDES DE RATITES/ELENCO DEGLI STABILIMENTI AUTORIZZATI PER LE IMPORTAZIONI DI CARNI DI RATITI/LIJST VAN INRICHTINGEN WAARUIT DE INVOER VAN VLEES VAN LOOPVOGELS IS TOEGESTAAN/LISTA DE ESTABELECIMENTOS AUTORIZADOS A IMPORTAR CARNES DE RATITES/LUETTELO LAITOKSISTA, JOISTA ON SALLITTUA TUODA SILEÄLASTAISTEN LINTUJEN LIHAA/FÖRTECKNING ÖVER ANLÄGGNINGAR FRÅN VILKA RATITKÖTT FÅR IMPORTERAS País: AUSTRALIA/Land: AUSTRALIEN/Land: AUSTRALIEN/Χώρα: ΑΥΣΤΡΑΛΙΑ/Country: AUSTRALIA/Pays: AUSTRALIE/Paese: AUSTRALIA/Land: AUSTRALIË/País: AUSTRÁLIA/Maa: AUSTRALIA/Land: AUSTRALIEN >TAULUKON PAIKKA> País: CANADÁ/Land: CANADA/Land: KANADA/Χώρα: ΚΑΝΑΔΑΣ/Country: CANADA/Pays: CANADA/Paese: CANADA/Land: CANADA/País: CANADÁ/Maa: KANADA/Land: KANADA >TAULUKON PAIKKA> País: CHIPRE/Land: CYPERN/Land: ZYPERN/Χώρα: ΚΥΠΡΟΣ/Country: CYPRUS/Pays: CHYPRE/Paese: CIPRO/Land: CYPRUS/País: CHIPRE/Maa: KYPROS/Land: CYPERN >TAULUKON PAIKKA> País: ISRAEL/Land: ISRAEL/Land: ISRAEL/Χώρα: ΙΣΡΑΗΛ/Country: ISRAEL/Pays: ISRAËL/Paese: ISRAELE/Land: ISRAËL/País: ISRAEL/Maa: ISRAEL/Land: ISRAEL >TAULUKON PAIKKA> País: NAMIBIA/Land: NAMIBIA/Land: NAMIBIA/Χώρα: ΝΑΜΙΜΠΙΑ/Country: NAMIBIA/Pays: NAMIBIE/Paese: NAMIBIA/Land: NAMIBIË/País: NAMÍBIA/Maa: NAMIBIA/Land: NAMIBIA >TAULUKON PAIKKA> País: NUEVA ZELANDA/Land: NEW ZEALAND/Land: NEUSEELAND/Χώρα: ΝΕΑ ΖΗΛΑΝΔΙΑ/Country: NEW ZEALAND/Pays: NOUVELLE-ZÉLANDE/Paese: NUOVA ZELANDA/Land: NIEUW-ZEELAND/País: NOVA ZELÂNDIA/Maa: UUSI-SEELANTI/Land: NYA ZEELAND >TAULUKON PAIKKA> País: SUDÁFRICA/Land: SYDAFRIKA/Land: SÜDAFRIKA/Χώρα: ΝΟΤΙΑ ΑΦΡΙΚΗ/Country: SOUTH AFRICA/Pays: AFRIQUE DU SUD/Paese: SUDAFRICA/Land: ZUID-AFRIKA/País: ÁFRICA DO SUL/Maa: ETELÄ-AFRIKKA/Land: SYDAFRIKA >TAULUKON PAIKKA> País: USA/Land: USA/Land: USA/Χώρα: ΗΠΑ/Country: USA/Pays: USA/Paese: USA/Land: VSA/País: USA/Maa: USA/Land: USA >TAULUKON PAIKKA> País: ZIMBABUE/Land: ZIMBABWE/Land: SIMBABWE/Χώρα: ΖΙΜΠΑΜΠΟΥΕ/Country: ZIMBABWE/Pays: ZIMBABWE/Paese: ZIMBABWE/Land: ZIMBABWE/País: ZIMBABUÉ/Maa: ZIMBABWE/Land: ZIMBABWE >TAULUKON PAIKKA>"